199 



Capul este ascuţit cu gura inferioară care este mică şi înconjurată de 

 6 mustăţi mici pe buza superioară. 4 din acestea sunt la distanţe egale pe 

 buză,, iar 2 sunt la capetele gurii. Ochii sunt cu totul ridicaţi la partea 

 superioară a capului. Narinele sunt la jumătatea distanţei dintre ochi şi 

 vârful botului. Sub ochi se află ghimpele suborbital care este bifurcat foarte 

 puternic şi stă ascuns într'o cută a pielii ca într'o teacă. Când e în linişte, 

 este culcat înapoi şi acoperit de piele, îndată însă ce animalul e supărat, 

 îl ridică în sus perpendicular pe poziţia pe care eră. Mişcarea pe care o 

 face acest peşte pentru a înţepa e foarte caracteristică, căci caută a-şi 

 lipi imediat obrazul de obiectul ce vrea să-1 înţepe. 



Dinţii faringieni, 8 — 10 la număr, sunt subţiri şi ascuţiţi la vârf. 



Corpul este peste tot acoperit cu solzi foarte mici, cari însă seacoper la mar- 

 ginile lor unii pe alţii; numai pe linia laterală lipsesc solzii. Aceasta este foarte 

 scurtă şi nu se întinde mai departe decât lungimea pectoralelor. Caudala 

 este rotunzită la margine. — La bărbat cel de al II-lea radiu al pectoralei 

 este îngroşat. 



Goloraţiunea. Coloarea generală variază după apa încaretrăeşte, deobiceiu 

 este însă gălbuie, pătată cu puncte şi dungi închise. Dela marginea operculului 

 la coadă pleacă două dungi peste tot corpul, cari sunt compuse şi ele din mai 

 multe pete mărunte, deasemenea şi pe toată linia mediană a spinării pleacă 

 o asemenea dungă compusă din mai multe pete mărunte. 



Aripioarele dorsală şi caudală sunt dungite transversal, celelalte aripioare 

 galbene-cenuşii nu au nici o pată. 



Dimensiunile la cari poate ajunge sunt 10 — 12 cm. lungime. 



Biologia. In privinţa obiceiurilor vieţii, el nu diferă mult de celelalte 

 2 specii. El trăind în toate mediile se adaptează lor. In genere sunt peşti 

 mâncăcioşi cari mănâncă viermi, insecte, etc. şi icre de peşte. Epoca lor 

 de reproducţie este aceeaş ca şi la Tipar şi depun ouăle în aceleaşi locuri. 



Nume populare. Numele general este Zvârlugă şi Vârlugă (Suceava), 

 în Neamţ Cară, în Prahova, Muscel, etc. Fiţă, Cuţitoaie, în Oltenia Ni- 

 sipariţă, în Buzău Fiţoaică. 



